Държавен вестник, бр. 13, 2000 г., стр. 26

С Т Р .  2 6
Д Ъ Р Ж А В Е Н   В Е С Т Н И К
Б Р О Й 13
всяка от договарящите държави и при същите
условия, както ако те самите са нейни граждани
или имат обичайно местопребиваване в нея.
Лицата, по отношение на които не се прила-
гат разпоредбите на предходната алинея, но са
имали обичайно местопребиваване в една от
договарящите държави, в която е започнало или
предстои да започне дело, също се ползват от
правото на правна помощ при условията, посо-
чени в предходната алинея, ако причината за
делото произтича от тяхното предишно обичай-
но пребиваване там.
В държавите, в които правна помощ се пре-
доставя и по административни, социални или
данъчни дела, разпоредбите на този член се при-
лагат и по отношение на делата, заведени пред
компетентните съдилища по тази материя.
Член 2
Член 1 се прилага за правните консултации,
при условие че молителят се намира в държава-
та, където се иска правната консултация.
Член 3
Всяка договаряща държава определя цент-
рален орган, който е натоварен да получава и да
дава ход на молбите за правна помощ, отправе-
ни в съответствие с тази конвенция.
Федералните държави и държавите, в които
са в сила няколко правни системи, имат възмож-
ност да определят повече от един централен ор-
ган. Ако замоленият централен орган не е компе-
тентен, той препраща молбата на компетентния
централен орган на същата договаряща държава.
Член 4
Всяка договаряща държава определя един
или няколко предаващи органи, които са нато-
варени да препращат молбите до компетент-
ния централен орган в замолената държава.
Молбите за правна помощ се препращат без
участието на друг орган чрез образеца форму-
ляр, приложен към тази конвенция.
Всяка договаряща държава има възможност
да използва за целта и дипломатически път.
Член 5
Когато не се намира в замолената държава,
молителят за правна помощ има възможност,
независимо от всеки друг начин, по който може
да предаде молбата си до компетентния цент-
рален орган на тази държава, да подаде молба-
та си до предаващия орган на държавата, къде-
то е неговото обичайно местопребиваване.
Молбата се съставя в съответствие с образе-
ца формуляр, приложен към тази конвенция. Тя
се придружава от всички необходими докумен-
ти, като замолената държава си запазва правото
да поиска допълнителна информация или доку-
менти в случаите, когато това е необходимо.
Всяка договаряща държава има възможност
да обяви, че нейният централен приемащ орган
ще приема молби, отправени по други пътища
или начини.
Член 6
Предаващият орган съдейства на молителя,
за да бъдат приложени към молбата информа-
цията и всички документи, известни на този
орган и необходими за разглеждане на молба-
та. Той проверява и дали са изпълнени формал-
ните изисквания.
Органът може да откаже да придвижи мол-
бата, ако счете, че тя е явно необоснована.
При нужда той съдейства на молителя за
безплатен превод на документите.
Предаващият орган отговаря на искания за
допълнителни сведения, постъпили от централ-
ния приемащ орган на замолената държава.
Член 7
Молбите за правна помощ, документите,
приложени към тях, както и поисканите допъл-
нителни сведения се съставят на официалния
език или на един от официалните езици на за-
молената държава или се придружават от пре-
вод на един от тези езици.
Когато в молещата държава е трудно да се
извърши превод на езика на замолената държа-
ва, последната приема молбата и документите
да бъдат съставени на френски или английски
език или да бъдат придружени от превод на един
от тези езици.
Съобщенията от страна на приемащия цен-
трален орган могат да бъдат съставени на офи-
циалния език или на един от официалните ези-
ци на тази държава, или на английски или френ-
ски език. Независимо от това, когато молбата,
препратена от предаващия орган, е съставена
на френски или английски език или се придру-
жава от превод на един от тези езици, съобще-
нията от страна на централния предаващ орган
също се съставят на един от тези езици.
Разноските по превода, свързани с прилага-
нето на предходните алинеи, са за сметка на
молещата държава, с изключение на тези, нап-
равени при необходимост от замолената дър-
жава, които остават за нейна сметка.
Член 8
Приемащият централен орган се произнася
по молбата за правна помощ или предприема
необходимите мерки, за да се произнесе по нея
компетентният орган на замолената държава.
Приемащият централен орган предава иска-
нията за допълнителни сведения на предава-
щия орган и го уведомява за всички трудности,
възникнали в хода на разглеждане на молбата,
както и за взетото решение.
Член 9
Когато молителят за правна помощ не пре-
бивава постоянно в някоя от договарящите дър-
жави, той може да подаде молбата си по консул-
ски път, независимо от всички други пътища, по
които би могъл да подаде молбата си до компе-
тентния орган на замолената държава.
Всяка договаряща държава може да обяви, че
нейният централен приемащ орган ще приема
молби, изпратени по други пътища и начини.